Tauragės rajonosavivaldybėjepradėtasįgyvendintiprojektas „Tauragės rajonosavivaldybėsbendruomeniniaišeimosnamai. ProjektasfinansuojamasEuropossocialiniofondolėšomispagal 2014-2020 metųEuroposSąjungosfondųinvesticijųveiksmųprogramą.

Bendruomeninių šeimų funkciją atlieka biudžetinė įstaiga*„Tauragės vaikų globos namai „Šaltinėlis“,* paslaugas teikia NVO – *Koordinacinis centras „Gilė“.*

**Tikslas** – padidinti Tauragės rajono savivaldybėje teikiamų paslaugų prieinamumą ir kokybę gyventojams, plėtoti paslaugas šeimai, siekiant suteikti kompleksines paslaugas vaikus auginantiems tėvams, ugdyti pozityvios tėvystės įgūdžius, stiprinti šeimų socialinį ir psichologinį atsparumą, taip padedant šeimoms išspręsti iškilusias problemas, grąžinti žmogaus gebėjimą pasirūpinti savimi ir integruotis į visuomenę. Derinti šeimos ir darbo įsipareigojimus.

**Laukiami rezultatai** – sukurta kompleksinių bendruomeninių paslaugų sistema Tauragės rajono savivaldybėje, socialinių paslaugų prieinamumo šeimoms didinimas, socialinės atskirties mažinimas.

1. **Paslaugų teikimo projekto tiksliniai grupei organizavimas ir koordinavimas užtikrinant „vienos langelio“ principą.** (Informuos ir konsultuos tikslinę grupę, apie kompleksiškai teikiamas paslaugas šeimai.
2. **Pozityvios tėvystės mokymai**. Tai tėvystės gebėjimų ir stiprinimo programa skirta šeimoms, auginančioms nepilnamečius vaikus ar besiruošiančioms tėvystei.Šie mokymai organizuojami siūlant tėvams kitokį požiūrį į vaiko auklėjimą ir padedant atrasti efektyvesnių bendravimo su vaiku būdu.
3. **Psichosocialinė pagalba.** Paslaugos teikiamos asmenims išgyvenusiems krizę ar patyrusiems traumuojančius emocinius išgyvenimus (ligas, artimo netektis, skyrybas) ir jų šeimoms, artimiesiems, smurtinį elgesį patyrusiems asmenims. Taip pat asmenims turintiems problemų dėl psichotropinių medžiagų vartojimo, priklausomiems nuo azartinių lošimų asmenims ar jų šeimoms.

Psichosocialinė pagalba bus teikiama organizuojant ***individualias, šeimų ar porų konsultacijas*** *arba grupinius užsiėmimus.*

**Grupiniai užsiėmimai:**

Asmenybės augimo grupė (mišri) ir moterų grupės – šie užsiėmimai skirti žmonėms, praradusiems pasitikėjimą savimi, turintiems įvairių baimių, bendravimo sunkumų, siekiantiems išlaisvėti bendravime, geriau pažinti save.

Savipagalbos grupė tėvams – auginantiems vaiką su raidos, elgesio ir emocijų sutrikimais. Grupiniuose susitikimuose tėvai galės dalintis asmenine patirtimi ir jausmais apie esamas ar gyvenime buvusias sunkias situacijas, padėti vieni kitiems suprasti savo galimybes, spręsti iškilusias problemas, naujai į vertinti situaciją, kartu ieškoti būdų, kaip tęsti pilnavertį gyvenimą.

Grupė paaugliams – skirta paaugliams nuo 12 iki 18 metų amžiaus. Grupėje paaugliai geriau išmoks pažinti save, savo mintis, jausmus, išgyvenimus, norus ir poreikius, išmoks spręsti konfliktines situacijas, pagerinti bendravimo įgūdžius, įveikti baimes, sustiprinti pasitikėjimą savimi.

1. **Šeimos įgūdžių ugdymas ir sociokultūrinės paslaugos (Šeimos klubas).** Tėvai su vyresniais vaikais praleidžia vis mažiau laiko, todėl svarbu stiprinti šeimos narių tarpusavio ryšį. Tai užsiėmimai kuriuose bus kryptingai vykdomos kultūrinės, pažintinės, sveikos gyvensenos ir sportinės veiklos. Bus siekiama sudaryti sąlygas šeimoms bendrauti nekasdieninėje aplinkoje, stiprinti šeimos tarpusavio santykius. Tėvai ir vaikai skatinami labiau bendrauti, padėti išreikšti jausmus, stimuliuoti asmenybės vystymąsi, įveikti baimes, atskleisti kūrybingumą. Veiklos apims kūrybines dirbtuves, meno terapiją, stalo žaidimus, diskusijas ir kt.
2. **Vaikų priežiūros paslauga.** Paslauga teikiama tėvams, kurie vienu ar kitu atveju bus reikalinga trumpalaikė vaikų priežiūra ( vaikų amžius nuo 3 metų iki kol vaikas pradės lankyti bendrojo lavinimo įstaigą (7m.). Pirmenybė teikiama tėvams dalyvaujantiems Bendruomeninių namų paslaugose. Vaiko priežiūros paslaugos valandinės, teikiamos ne ilgiau kaip 4 val. per dieną, pagal pastovų grafiką.
3. **Pavežėjimopaslaugos.**Pavėžimo paslauga teikiama tikslinės grupės asmenims, kurie dalyvaus projekto veiklose.

*Daugiau informacijos apie paslaugas galite teirautis:* **Bendruomeniniaišeimosnamai  
Adresas: D. Poškos g. 26, Tauragė  
Tel. : 8 607 99051  
El.p.: tbs.namai@gmail.com  
 Tauragės bendruomeniniaišeimosnamai**



  
Projektovykdytojas:   
Tauragės rajonosavivaldybėsadministracija

  
Projektopartneriai:  
Koordinaciniscentras „Gilė“  
Tauragės vaikųglobosnamai „Šaltinėlis“

*Papildoma informacija:*

Projekto metu teikiamos paslaugos yra *nemokamos*, finansuojamos Europos Sąjungos fondo lėšomis. Siekiant užtikrinti skaidrų projekto vykdymą bei paslaugų teikimą Jūsų prašome:

* Užpildyti nustatytos formos paslaugų gavėjo anketą;
* Projekte dalyvaujant 7-14 metų vaikams, projekto dalyvio anketą vaiko vardu turi pildyti vienas iš tėvų ar oficialių vaiko globėjų;
* Kiekvieną kartą gavus paslaugą pasirašyti mokymo (-ų) dalyvių sąrašuose;
* Pasirašyti vaiko priežiūros paslaugų registre (jeigu naudositės šia paslauga);
* Susitarus dėl paslaugos teikimo ir sutartu laiku negalint atvykti, informuoti organizacijos, kurioje turėjo būti teikiama paslauga, darbuotojus.

Dalyvavimo projekte metu arba po jo su projekto dalyviais gali susisiekti Europos socialinio fondo agentūros atstovai, projekto įgyvendinimo priežiūros, mokymų vertinimo ar socialinių tyrimų tikslais.

Jūsų dalyvio anketoje pateikti asmens duomenys bus naudojami tik projekto administravimo tikslais. Asmens duomenys tvarkomi vadovaujantis asmens duomenų apsaugą reglamentuojančiais teisės aktais.